കേരളത്തില് നിന്ന് എത്തുന്നവര്ക്ക് തമിഴ്നാട്ടില് പരിശോധന ശക്തമാക്കി ചെന്നൈ: കേരളത്തില് നിന്നെത്തുന്നവര്ക്ക് തമിഴ്നാട്ടില് മന്ത്രിമാരുടെ നേതൃത്വത്തില് കര്ശന പരിശോധന. തമിഴ്നാട് ആരോഗ്യ മന്ത്രി എം.സുബ്രഹ്മണ്യന് ചെന്നൈ സെന്ട്രല് റെയില്വേ സ്റ്റേഷനിലേക്ക് ഇന്നലെ രാവിലെ 5.50ഓടെ നേരിട്ടെത്തിയാണ് പരിശോധന ആരംഭിച്ചത്. രോഗലക്ഷണമുള്ളവരെ പരിശോധനാഫലം നെഗറ്റീവായ ശേഷമാണ് പുറത്തേക്ക് വിടുന്നത്. മലയാളികള് കൂടുതലായി എത്തുന്ന മറ്റു റെയില്വേ സ്റ്റേഷനുകളിലും ഇന്നലെ മുതല് പരിശോധന കര്ശനമാക്കി. കേരളത്തില് നിന്നും മഹാരാഷ്ട്രയില് നിന്നും വരുന്ന മുഴുവന് ആളുകള്ക്കും തമിഴ്നാട്ടില് ഏഴ് ദിവസത്തെ ഹോം ക്വാറന്റൈന് നിര്ബന്ധമാക്കി.